stanford-oval/wikipedia huggingface dataset:
סבטלנה שקולינה
ביוגרפיה > 2005 > אלופת אירופה לנוער

באליפות אירופה באתלטיקה לנוער שנערכה בקובנה, ליטא ביולי אותה שנה היא זכתה במדליית זהב בתוצאה של 1.91 מטר.
ביוגרפיה > 2007

בתחרות שנערכה בטולה ביוני 2007 קבעה שקולינה בקפיצה לגובה שיא אישי חדש של 1.96 מטר.
ביוגרפיה > 2008

בתחרות שנערכה בקאזאן ביולי 2008 קבעה שקולינה בקפיצה לגובה שיא אישי חדש של 1.98 מטר. באולימפיאדת בייג'ינג (2008) סיימה שקולינה במקום 14 בקפיצה לגובה בתוצאה של 1.93 מטר.
ביוגרפיה > 2009

באליפות העולם שנערכה בברלין גרמניה בשנת 2009 סיימה שקולינה במקום שישי בקפיצה לגובה בתוצאה של 1.96 מטר.
ביוגרפיה > 2010

באליפות העולם באתלטיקה באולם שנערכה בדוחא קטר במרץ 2010 סיימה שקולינה במקום רביעי בתוצאה של 1.96 מטר. באליפות אירופה שנערכה בברצלונה, ספרד בסוף יולי אותה שנה היא סיימה במקום רביעי בתוצאה של 1.97 מטר.
ביוגרפיה > 2011

באליפות העולם שנערכה בטגו קוריאה הדרומית בשנת 2009 סיימה שקולינה במקום חמישי בקפיצה לגובה בתוצאה של 1.97 מטר.
ביוגרפיה > 2012 > מדליית ארד אולימפית

באולימפיאדת לונדון (2012) זכתה שקולינה במדליית ארד בשיא אישי חדש של 2.03 מטר, אחרי אנה צ'יצ'רובה בת ארצה
(2.05 מטר) ובריג'טה בארט מארצות הברית (2.03 מטר).
ביוגרפיה > 2013 > אלופת עולם

באליפות העולם שנערכה במוסקבה רוסיה בשנת 2013 זכתה שקולינה במדליית זהב בקפיצה לגובה בתוצאה של 2.03 מטר, לפני בריג'טה בארט (2.00 מטר), אנה צ'יצ'רובה ורות בייטייה מספרד (1.97 מטר).
שיאים אישיים > אצטדיון

קפיצה לגובה: 2.03 מטר (2012 ו-2013)
שיאים אישיים > אולם

קפיצה לגובה: 2.00 מטר (2010 ו-2011)
אבראהים סנגארה (כדורגלן צרפתי)

אבראהים סנגארה (בצרפתית: Ibrahim Sangaré; נולד ב-15 במרץ 1994 במונטריי שבצרפת) הוא כדורגלן צרפתי המשחק בעמדת החלוץ בקבוצת הפועל חדרה מליגת העל הישראלית.
קריירת מועדונים

סנגארה גדל במחלקת הנוער של גנגאן, ושיחק בקבוצת המילואים של המועדון ובקבוצות אנטנט SSG, שאמבלי ואברנש במסגרת הליגות הנמוכות בצרפת.
ב-3 בפברואר 2017 חתם באוסר מליגת המשנה הצרפתית, במדיה ערך 25 הופעות ליגה והבקיע שער אחד. בהמשך שיחק בגירסונספור ובמנמנספור מליגת המשנה הטורקית, ובמועדונים קרטיי, אורליאן ולה פווי מהליגה הצרפתית השלישית.
ב-1 ביולי 2023 חתם סנגארה באותלוס אתיאנו מליגת העל הקפריסאית. הוא ערך 30 הופעות ליגה במדי המועדון, בהן הבקיע שבעה שערים.
ב-19 ביוני 2024 חתם בהפועל חדרה מליגת העל הישראלית.
הערות שוליים

↑  OFFICIEL : Ibrahim Sangaré s'engage avec l’AJ Auxerre ! - AJA - L'Association de la jeunesse auxerroise, web.archive.org, ‏2017-02-04
↑  Dorian Waymel, Officiel : Ibrahim Sangaré rejoint Auxerre, MaLigue2, ‏2017-02-03 (ב־)
↑  Créteil : un renfort offensif s'engage (off.), Foot National, ‏2020-02-04 (בצרפתית)
↑  יגאל גולדשטיין, ‏חלוץ צרפתי חתם בהפועל חדרה, באתר ערוץ הספורט, 19 ביוני 2024
ממאדו אמבוג'

פפה ממאדו אמבוג' (בצרפתית: Pape Mamadou Mbodj; נולד ב-12 במרץ 1993 בדקר שבסנגל) הוא כדורגלן סנגלי המשחק בעמדת הבלם בקבוצת הפועל חדרה.
קריירת מועדונים

אמבוג' החל את הקריירה המקצוענית שלו בקבוצת דקר סקרה-קר מליגת העל הסנגלית.
ב-21 באוגוסט 2014 חתם אמבוג' בהכוכב האדום בלגרד מליגת העל הסרבית, והושאל לנפרדק קרושבאץ, גם היא מליגת העל הסרבית. הוא ערך שבע הופעות ליגה במהלך תקופת ההשאלה. בתום תקופת ההשאלה חזר להכוכב האדום בלגרד, וערך שמונה הופעות ליגה במדי המועדון, בהן הבקיע שער אחד.
ב-15 בינואר 2016 חתם אמבוג' בז'לגיריס וילנה מליגת העל הליטאית. הוא שיחק במועדון במשך שלוש עונות, בהן ערך 90 הופעות ליגה והבקיע שמונה שערים.
ב-8 בדצמבר 2018 חתם אמבוג' בנפטצ'י באקו מליגת העל האזרית. הוא ערך 71 הופעות ליגה במדי המועדון, בהן הבקיע שבעה שערים.
ב-24 בפברואר 2023 חתם אמבוג' באורדבסי שימקנט מליגת העל הקזחית.
בינואר 2024 חתם בהפועל חדרה.
תארים

אליפות ליטא (1): 2016
הגביע הליטאי (3): 2015/2016, 2016, 2018
הסופר קאפ הליטאי (2): 2016, 2017
אליפות אזרבייג'ן (1): 2020/2021
אליפות קזחסטן (1): 2023
הערות שוליים

↑  Мбођ добио уговор, три године у Звезди באתר Sportski žurnal, ‏ 21 באוגוסט 2014 (בסרבית)
↑  Мбођ уместо на Карабурми, завршио у Крушевцу באתר Sportski žurnal, ‏ 1 בספטמבר 2014 (בסרבית)
↑  Litva çempionu "Neftçi"də באתר הרשמי של נפטצ'י באקו, 8 בדצמבר 2018 (באזרית)
הפארק הלאומי צ'ובה

| --- | --- |
עדרי גנו וזברות בפארק הלאומי צ'ובה
עדרי גנו וזברות בפארק הלאומי צ'ובה
 מידע כללי
 סוג:  פארק לאומי
 על שם:  נהר צ'ובה
 תאריך הקמה:  1960, בשנת 1967 הפארק הוכרז כפארק לאומי.
 מייסדים:  ממשלת בריטניה
 גוף מנהל:  מחוז צ'ובה בוטסואנה בוטסואנה
 נגישות:  ברכבי 4X4
 נתונים ומידות
 שטח:  11,700 קמ"ר
 גובה ממוצע:  942
 מאפיינים עיקריים:  עושר בחיות בר
 צומח:  חורשות עצי מהגוני, עצי טק ועשביית סוונה
 בעלי חיים:  פילים, ג'ירפות, ברדלסים, צבועים, אריות, זברות, אנטילופות, היפופוטמים, תניני יאור, מגוון גדול של עופות ועוד
 מיקום
 מדינה:  בוטסואנה בוטסואנה
 מיקום:  צפון בוטסואנה, ליד העיירה קסאנה
 קואורדינטות:  18°08′41″S 25°04′36″E﻿ / ﻿18.144711575947934°S 25.07658147654514°E﻿ / -18.144711575947934; 25.07658147654514
 אתרים בפארק:  אזור סרונדלה  אזור ביצת סבותי  ביצת ליניאנטי  אזור מדברי בין אזורי הביצות
 chobe national park/
  (למפת בוטסואנה מוגדלת) גאבורון פרנסיסטאון מאון גנזי טסאבונג קניה מולפולולה סרובה נמיביה אנגולה זמביה זימבבואה דרום אפריקההפארק הלאומי צ'ובה(למפת בוטסואנה רגילה) גאבורון פרנסיסטאון מאון גנזי טסאבונג קניה מולפולולה סרובה נמיביה אנגולה זמביה זימבבואה דרום אפריקההפארק הלאומי צ'ובה
הפארק הלאומי צ'ובה (באנגלית: Chobe National Park ) הוא הפארק הלאומי הראשון בבוטסואנה, עם המגוון הרחב ביותר מבחינה ביולוגית . הוא ממוקם בצפון המדינה, סמוך לעיירה קסאנה שבמחוז צ'ובה ומצפון לדלתת נהר האוקבנגו. הוא הפארק השלישי בגודלו בבוטסואנה, אחרי שמורת מרכז קלהארי (אנ') והפארק הלאומי גמסבוק (אנ'). בפארק הלאומי צ'ובה יש את אחד מריכוזי בעלי החיים הגדולים ביותר בכל אפריקה.
פארק זה ידוע באוכלוסיית האריות הטורפים גורי פילים או פילים צעירים.
היסטוריה

התושבים המקוריים של האזור היו הבושמנים משבט סן (הידועים גם כבני שבט בסארווה). הם היו ציידים-לקטים נוודים שנעו ממקום למקום כדי למצוא מקורות מזון, כגון פירות, מים וחיות בר. ניתן למצוא ציורים של בני שבט סן (אנ') בגבעות הסלעיות שבפארק.
בתחילת המאה ה-20, האזור שהפך לפארק הלאומי צ'ובה היה חלק המשטחים שסווגו כקרקעות הכתר הבריטי (אנ'). בשנת 1931 נחקק חוק הפארקים הלאומיים מתוך כוונה שהפארקים הלאומיים יגנו על חיות הבר החיות בפארקים שהוכרזו ולקדם תיירות. בשנה שלאחר מכן, 24,000 קילומטרים רבועים בצפון בוטסואנה ( שבשנת 2008 נכללו בשטח מחוז צ'ובה) הוכרזו רשמית כאזור ללא ציד, ואזור זה הורחב ל־31,000 קילומטרים רבועים כעבור שנתיים.
בשנת 1943, התרחשה התפשטות נרחבת וחריגה של זבוב הצה צה בכל האזור, שעיכבה את הקמת הפארק הלאומי. בשנת 1953, הפרויקט קיבל שוב עדיפות ממשלתית: בשלב זה הוצע להקצות 11,700 קלומטרים רבועים לשמורת טבע האוסרת ציד. שמורת צ'ובה הוקמה רשמית בשנת 1960, אם כי קטנה ממה שתוכנן בתחילה. בשנת 1967 הוכרזה השמורה כגן לאומי.
באותה תקופה היו באזור כמה כפרים תעשייתיים, במיוחד בכפר סרונדלה, שהיה ידוע בתעשיית העץ שלו. כפרים אלו הועברו בהדרגה אל מחוץ לפארק, ורק בשנת 1975 היה כל המרחב המוגן חופשי מפעילות אנושית. הרחבות קלות בשטחי הפארק בוצעו בשנים 1980 ו-1987.
גאוגרפיה ומערכות אקולוגיות

ניתן לחלק את הפארק ל־4 אזורים, כשבכל אזור הייתה מערכת אקולוגית אחת ברורה:
אזור סרונדלה (או גדת נהר צ'ובה), הממוקם בצפון מזרח הפארק, מאופיין במישורי שיטפונות שופעים מים וחורש צפוף של עציי מהגוני, טיק, ובאובב שהם עצים בעלי ענפים קשים ונוף מפותח שהנהנים עיקרים מהם אלה הפילים הגדולים והכבדים המסוגלים לשבור את הענפים תוך הפעלת לחץ עם מלוא משקלם. הנהר צ'ובה (אנ'), הזורם לאורך הגבול הצפון מזרחי של הפארק, משמש כנקודת מים מרכזית להשקיית בעלי החיים, במיוחד בעונה היבשה (מאי עד אוקטובר). עדרים גדולים של פילים, כמו גם משפחות של ג'ירפות, טורפים ועדרים של תאו אפריקני נצפים לאורך גדות הנהר. מישורי השיטפונות הם המקום היחיד בבוטסואנה בו ניתן לראות את אנטילופת פוקו. גם עופות שונים מתרכזים לאורך הנהר. מספר גדול של שרקרק ארגמני נצפים באזור. בזמן שיטפון נוהרים לאזור עופות מסוגים שונים כגון, שקנאים, כפן אפריקאי, מגלנים, מינים שונים של חסידות, ברווזים ועופות מים אחרים. זהו ככל הנראה החלק המתויר ביותר של פארק צ'ובה, בעיקר בגלל קרבתו למפלי ויקטוריה. העיירה קסאנה, הממוקמת ממש במורד הזרם של נהר צ'ובה, היא העיירה החשובה ביותר במחוז צ'ובה ומשמשת ככניסה הצפונית לפארק.
אזור ביצת סבותי Savuti Marsh משתרע על שטח של 10,878 קילומטרים רבועים. אזור זה מהווה את הקטע המערבי של הפארק והוא ממוקם כ-50 קילומרים צפונית לשער Mababe). ביצת סבותי היא שריד של אגם גדול ויבש שאספקת המים שלו נקטעה כתוצאה מתנועות טקטוניות באזור. הביצה ניזונה מערוץ ואדי סבותי המתייבש לתקופות ארוכות וחוזר לזרום שוב במפתיע כתוצאה מפעילות טקטונית באזור. בינואר 2010 זרמו מים לביצת סבותי בפעם הראשונה מאז 1982. כתוצאה מזרימה המים המשתנה, מאות עצים מתים לאורך גדת הערוץ. האזור מכוסה בסוואנות נרחבות ובשטחי עשב, דבר ההופך את חיות הבר לדינמיות במיוחד בחלק זה של הפארק, למציאת מקורות מזון. בעונות יבשות, התיירים היוצאים לספארי באזור רואים לעיתים קרובות קרנפים ( שחור ולבן ), חזירי יבלות, עדרי קודו, אימפלה, זברה, גנו ועדרי פילים. בעונות הגשם, ניתן לצפות בכ-450 מיני צפורים בכל הפארק. בפארק ניתן לצפות באריות, צבועים, זברות ולעיתים רחוקות נראות גם צ'יטות. בנדידה השנתית המתרחשת באזור נצפים עדרים של זברות וטורפים.
ביצת ליניאנטי, הנמצאת בפינה הצפון-מערבית של הפארק, מצפון לביצת סבותי וצמודה לנהר ליניאנטי שהוא יובל של נהר קוונדו (אנ'). ממערב לאזור זה שוכנת שמורת Selinda בגדה הצפונית של נהר קוונדו בנמיביה. לאורך שני הנהרות ישנן עוד מספר פלגים קטנים וגם לגונות. שאר האזור מורכב בעיקר ממישורי שיטפונות. באזור ביצת ליניאנטי ישנם ריכוזים גדולים של אריות, נמרים אפריקאיים, כלבי בר אפריקאיים, אנטילופות סוס קצרת-קרן, אנטילופת סוס שחורה, היפופוטמים ועדרים של פילי סוואנה אפריקניים. גם ניתן לצפות באזור לעיתים רחוקות בקובוס המשקפיים, קודו הביצות, ותניני הנילוס. מגוון הציפורים באזור הביצה עשיר.
במרחב שבין אזורי הביצות ליניאנטי וסבותי נמצא אזור שחון חם ויבש, המאופיין בעיקר בחורש ומרבדי עשב האופייניים לאזורים יבשים. אזור זה ידוע פחות וניתן למצוא בו את האילנד המצוי.
אריות זוללים את הציד שלהם
היפופוטם בצ'ובה
גור תן
צ'יטה דרום אפריקאית
נשרים אפריקניים (שם מדעי: Gyps africanus, הידועים גם בשם נשר לבן-גב ) ליד נהר קוונדו.
חזירי יבלות מצויים ( Phacochoerus africanus ) על גדות נהר צ'ובה
אקלים

האקלים בפארק הלאומי צ'ובה הוא סוב-טרופי חם ולך. העונה החמה והגשומה נמשכת מנובמבר עד מרץ והעונה היבשה נמשכת מאפריל עד אוקטובר, שבתוכה ישנה תקופה קרירה ממאי עד אוגוסט. בחודשים ממאי עד אוגוסט, בלילות הטמפרטורה יכולה לרדת עד לנקודת הקיפאון. במהלך היום חם מאוד כל השנה, אבל בעיקר מספטמבר עד נובמבר, כלומר לפני העונה הגשומה .
| אקלים בהפארק הלאומי צ'ובה   בממוצע בין השנים 1985–2014> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בהפארק הלאומי צ'ובה   בממוצע בין השנים 1985–2014> ינואר.30.8.19.7.160 | אקלים בהפארק הלאומי צ'ובה   בממוצע בין השנים 1985–2014> פברואר.30.6.19.4.135 | אקלים בהפארק הלאומי צ'ובה   בממוצע בין השנים 1985–2014> מרץ.30.7.18.8.80 | אקלים בהפארק הלאומי צ'ובה   בממוצע בין השנים 1985–2014> אפריל.30.4.15.9.15 | אקלים בהפארק הלאומי צ'ובה   בממוצע בין השנים 1985–2014> מאי.28.5.12.1.1 | אקלים בהפארק הלאומי צ'ובה   בממוצע בין השנים 1985–2014> יוני.26.4.9.3.1 | אקלים בהפארק הלאומי צ'ובה   בממוצע בין השנים 1985–2014> יולי.26.2.8.7.0 | אקלים בהפארק הלאומי צ'ובה   בממוצע בין השנים 1985–2014> אוגוסט.29.8.11.6.0 | אקלים בהפארק הלאומי צ'ובה   בממוצע בין השנים 1985–2014> ספטמבר.33.6.16.2.0 | אקלים בהפארק הלאומי צ'ובה   בממוצע בין השנים 1985–2014> אוקטובר.35.5.19.8.20 | אקלים בהפארק הלאומי צ'ובה   בממוצע בין השנים 1985–2014> נובמבר.33.6.20.3.65 | אקלים בהפארק הלאומי צ'ובה   בממוצע בין השנים 1985–2014> דצמבר.31.4.20.1.150 | אקלים בהפארק הלאומי צ'ובה   בממוצע בין השנים 1985–2014> שנה.30.6.16.625 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
ריכוז הפילים

הפארק ידוע באוכלוסיית הפילים הגדולה שלו, המוערכת בכ-50,000 ואף יותר, המהווה את אוכלוסיית הפילים הגדולה ביותר בעולם . הפילים שחיים כאן הם פילים מסוג פיל סוואנה אפריקאי או פילי קלהרי, שהם מסוג הפילים בעלי המידות הגדולות ביותר המוכרים. הם מאופיינים בשנהב שביר למדי ובחטים קצרים, ייתכן, בגלל מחסור בסידן בקרקעות האזור. נזק שנגרם ממספרם הגבוה של הפילים מוכר במיוחד בריכוזים מסוימים שלהם. ריכוז הפילים כל כך גבוה ברחבי מחוז צ'ובה, עד כדי כך שנשקלת אפשרות של השמדה מדודה. מחשבה מסוג זה נחשבת לשנויה מדי במחלוקת ונדחתה על ידי הנהלת הפארק בכל פעם שהוצעה. בעונה היבשה, הפילים שוהים בצמוד לאזורי נהר צ'ובה ונהר ליניאנטי. בעונת הגשמים הם נודדים למרחק של כ-200 קילומטרים לקטע הדרום-מזרחי של הפארק. מאידך, ישנם עדרים המגיעים לאזור הצפון מערבים של הפארק הנמצא בזימבבואה .
כבישים

העבירות בדרכי הפארק הלאומי צ'ובה תלויים מאוד בעונה ובכמות הגשמים; הנסיעה בדרכי הפארק אפשרית רק ברכבי 4X4. חול עמוק על גדות נהר צ'ובה מהווה בעיה במהלך החודשים היבשים, במיוחד כשהטמפרטורה עולה, בעוד שבעונה הרטובה הכבישים ליד הנהר הופכים לבוציים.
כבישים > אזור סבותי

הדרכים באזור ביצת סבותי, בעיקר דרך Sandridge המערבית משער מבאבה Mababe והכבישים מצפון ומדרום לערוץ ואדי סבותי הם בדרך כלל דרכי חול עמוק וקשה לנהיגה. כאשר יורד גשם, נסיעה לאורך כבישי הביצה טומנים בחובם סיכון להיתקע, שכן אדמת הביצה השחורה והרטובה הופכת לבלתי עבירה.
כבישים > נוגטסה

כבישי נוגטסה Nogatsaa שטופים במים בחודשי העונה הרטובה, בעונה זו בלתי ניתן לנהוג בדרכי האזור. במהלך חודשי העונה היבשה, ניתן לצאת לטיולי צפייה בחיות הבר. המעבר בין מישורי האזור כרוך במעבר בדרכים קצרות שהן חוליות עם חול עמוק. ברגע שעוזבים את כביש האספלט מקאסנה, בהתחלה, הנסיעה נמשכת לאורך דרכי חול עמוק הנמשכים לאורך כ-20 הקילומטרים הראשונים, לפני שמגיעים לדרך עפר עבירה יותר.
ראו גם

גאוגרפיה של בוטסואנה
בוטסואנה
מחוז צ'ובה
קסאנה
שמורת טבע
פארק לאומי
הערות שוליים

↑  אתר הפארק הלאומי צ'ובה
↑  Chobe National Park | national park, Botswana | Britannica, www.britannica.com (באנגלית)
1 2  בשיתוף ברק רום, הפארק הלאומי צ’ובה: אל הטבע הפראי, באתר ישראל היום, 16 במאי 2018
↑  Kasane climate: weather by month, temperature, precipitation, when to go, www.climatestotravel.com
↑  אקלים בפארק הלאומי צ'ובה לפי אתר meteoblue
↑  Paul Campbell, Chobe National Park | Elephants | Chobe Riverfront | Savute | Savuti, www.travelbutlers.com (באנגלית בריטית)
↑  "Elephant culls in Chobe". אורכב מ-המקור ב-2008-01-11. נבדק ב-2006-06-13.
1 2  Chobe National Park, Botswana, independent-travellers.com
↑  "Chobe National Park, October 2017". Independent Travellers. independent-travellers.com. נבדק ב-17 במרץ 2018. {{cite web}}:  (עזרה)
| --- | --- |
בקרת זהויות :  NLI: 987007530089905171  GND: 4445583-5  LCCN: sh88005397  VIAF: 229581215   WorldCat (עם VIAF): 229581215 
ביצת סבותי כפי שנראית בצילום מהחלל במאי 2012 מצפון לדלתת נהר האוקבנגו
פיל סוואנה אפריקאי צעיר על גדות נהר צ'ובה
ג'יימס אדני

גסאגון ג'יימס אדני (באנגלית: Segun James Adeniyi; נולד ב-20 בדצמבר 1992) הוא כדורגלן ניגרי המשחק בהפועל חדרה בעמדת החלוץ בהפועל חדרה.
קריירה

אדני התחיל את הקריירה שלו במחלקת הנוער של ביליס באלש האלבנית, אליה הצטרף בינואר 2012. ב-23 בספטמבר 2012 ערך את הופעת הבכורה שלו בליגת העל האלבנית בהפסד 0–1 לקוקסי. 3 ימים לאחר מכן, אדני הבקיע את שער הבכורה שלו בקבוצה בניצחון 0–2 נגד טרבוני פוקה.
בינואר 2013 אדני הושאל לטומורי בראט עד לסיום העונה. ב-10 בפברואר 2013, אדני ערך את הופעת הבכורה שלו בקבוצה בהפסד 0–1 לקיי אף טירנה.
בקיץ 2014, אדני חתם בלאצ'י. ב-3 ביולי 2014, לאצ'י ערך את הופעת הבכורה שלו בקבוצה בתיקו 1-1 נגד רודאר ולנייה, בו גם הבקיע את שער הבכורה שלו בקבוצה. ב-24 באוגוסט 2014, אדני ערך את הופעת הבכורה שלו בקבוצה במסגרת הליגה בתיקו 1-1 נגד פרטיזן טירנה. אדני היה שותף לזכייה של לאצ'י בגביע ובסופר קאפ.
ב-1 בפברואר 2016, אדני חתם לשלוש שנים בסקנדרבו קורצ'ה. ב-7 בפברואר, אדני ערך את הופעת הבכורה שלו בקבוצה בניצחון 1–3 נגד קוקסי, בו גם כבש את שער הבכורה שלו בקבוצה. ב-4 במאי, אדני רשם שלושה בישולים וכבש פעמיים בניצחון 1–6 נגד לאצ'י. את העונה סיים עם 15 שערי ליגה ו-23 בכל המסגרות. ב-25 באפריל 2016 רשם את משחקו ה-100 במסגרת ליגת העל האלבנית.
ב-26 ביוני 2018 אדני חתם לשלוש שנים בגבאלה מליגת העל האזרית תמורת 200 אלף אירו ו-25% ממכירה עתידית.
ב-9 ביולי 2019 אדני הושאל לעירוני קריית שמונה מליגת העל. בסיום העונה, חזר לגבאלה.
ב-5 ביוני 2021 חתם אדני לעונה אחת במכבי פתח תקווה. בסיום העונה, עזב את המועדון וחתם בטוזלספור מליגת המשנה הטורקית.
ב-26 בינואר 2024 חתם אדני בהפועל חדרה עד לתום העונה.
תארים

הגביע האלבני: 2014/2015
הסופר קאפ האלבני: 2015
ליגת העל האלבנית: 2015/2016, 2016/2017
הגביע האלבני: 2017/2018
הגביע האזרי: 2018/2019
הערות שוליים

↑  שלום אלבז, ‏החלוץ הניגרי ג'יימס אדני סיכם בק"ש ויחתום, באתר ONE‏, 9 ביולי 2019
↑  ‏ממשיכה להתחזק: ג'יימס אדניי חתם לעונה במכבי פ"ת, באתר ספורט1, 5 ביוני 2021
שימי פס

"שימי פס" הוא סינגל של הזמרים הישראלים עדן חסון ואלה לי להב, אשר יצא לאור ב-16 ביוני 2021, כשיר הרשמי של מצעד הגאווה בתל אביב לשנת 2021. השיר נכתב והופק על ידי חסון, יחד עם צמד המוזיקאים דולי ופן והפזמונאי יעקב למאי.
רקע והכרזה

ב-9 במאי 2021 הוכרז בכלי התקשורת כי חסון ולהב הקליטו יחד את השיר הרשמי של מצעד הגאווה בתל אביב לשנת 2021, הנקרא "שימי פס", אשר צפוי לצאת במהלך חודש יוני. בנוסף, הוכרז על ידי ערב טוב עם גיא פינס כי להב היא הזמרת הראשונה שמבצעת את השיר הרשמי של מצעד הגאווה בתל אביב אשר משתייכת לקהילה הגאה. בהמשך, ב-8 ביוני, פורסם בישראל היום כי החלו צילומי הווידאו קליפ לשיר. במקור, את השיר הקליטה הזמרת נועה קירל, אך לבסוף היא החליטה לוותר על השיר לטובת דואט עם הזמר עומר אדם להמנון הלאומי של ישראל, "התקווה".
ביקורות

דודי פטימר ממעריב אונליין העניק לשיר ביקורת שלילית וציין כי השיר הוא "פופ קצבי שמספק את הסחורה המרימה אך מלבד זה? אין בו כלום", והוסיף כי "אין בשיר הזה אלמנט שהוא לא טראש זול". מבקר המוזיקה יוסי חרסונסקי, באתרו "יוסמיוסיק", העניק גם הוא ביקורת שלילית לשיר, ואמר כי "זה לא השיר שאמור לייצג" את הקהילה הגאה, והוסיף כי "זה מוצר מגלומני של יצרני פופ קל משקל שהתנפח לפרויקט בומבסטי סתמי נטול הומור ונשמה".
עם זאת, בכאן 11 קיבל השיר ביקורת חיובית ונכתב כי "עם הפקה מוזיקלית פופית מהודקת וטקסט חצוף עם מסרים של חופש מהגדרות ותעופה עצמית - נראה שמדובר בלהיט קיצי מדבק". ב-Time Out ישראל תואר השיר כ"לוהט" ונכתב כי "בניגוד להמנונים קודמים, לא תשמעו כאן את הסלנג הלהט"בי שלרוב מככב בשירים מסוג זה. אין לארד, אין וודג' ואין פאטוץ' – אבל יש מסר".
וידאו קליפ

הווידאו קליפ הרשמי של "שימי פס" פורסם ב-16 ביוני 2021. באחת מהסצנות, ישנה מחווה שנעשתה עבור הזמרת-יוצרת הישראלית דנה אינטרנשיונל, כשאלה לי לבושה בצורה דומה לאינטרנשיונל כפי שזו נראית בעטיפת אלבום האולפן השני שלה, אומפטמפה (1994). אלה לי אוחזת בסוכרייה על מקל בצורת סמיילי.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ישראל | מדיה פורסט ישראל | 3 |  |
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| עולם | 16 ביוני 2021 | סטרימינג • הורדה דיגיטלית | רגילה | שרית • טדי |  |
| עולם | 1 ביולי 2021 | סטרימינג • הורדה דיגיטלית | רמיקס מאת איתי גלו | שרית • טדי |  |
הערות שוליים

1 2 3  דולב רם ופן חזות, יעקב למאי, עדן חסון
1 2  ערב טוב עם גיא פינס, ‏אלה לי להב ועדן חסון יבצעו את שיר מצעד הגאווה, באתר ‏מאקו‏, 4 במאי 2021
↑  על כבוד וגאווה: אלה לי ועדן חסון יבצעו יחד את השיר הרשמי של מצעד הגאווה 2021, באתר חדשות 13, 5 במאי 2021
↑  מערכת ישראל היום, צפו: עדן חסון ואלה לי בקליפ הרשמי של אירועי הגאווה, באתר ישראל היום, 8 ביוני 2021
↑  בר זגה, נועה קירל ויתרה, אלה לי הקליטה את שיר הגאווה עם עדן חסון, במדור "פנאי פלוס" באתר ynet‏, 18 ביוני 2021
↑  דודי פטימר, ‏חם באוזן: מרגי מרדים כמו כדור שינה ודודו אהרון מפספס, באתר מעריב אונליין, 17 ביוני 2021
↑  יוסי חרסונסקי, עדן חסון ואלה לי שימי פס, באתר "יוסמיוסיק", 16 ביוני 2021
↑  שני נחשוני, שומעת? שימי פס: עדן חסון ואלה לי עם המנון הגאווה של 2021, באתר כאן – תאגיד השידור הישראלי, 16 ביוני 2021
↑  מאת עומרי פיינשטיין, איך נשמע המנון הגאווה 2021? ובכן, בתור התחלה יש שניים, באתר טיים אאוט, ‏2021-06-16
1 2  עדן חסון ואלה לי - שימי פס | Eden Hason & Ella Lee - Simi Pas, נבדק ב-2023-07-15
↑  שימי פס - Single by Eden Hason & Ella Lee (באנגלית אמריקאית), נבדק ב-2021-06-17
↑  שימי פס, נבדק ב-2021-06-17
↑  עדן חסון X אלה לי - שימי פס | Itay Galo Remix, נבדק ב-2021-08-21
| עדן חסון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | שמישהו יעצור אותי • אלבום 2 |  |
| עדן חסון - סינגלים |
| --- | --- | --- |
| שמישהו יעצור אותי | "שמישהו יעצור אותי" • "ילדים כאלה" • "שיכורים" • "מתפוצץ לי הראש" • "אני מבולבל" • "היי DJ" • "כפיות" • "איך את אוהבת" • "עיניים" |  |
| אלבום 2 | "כשנגמרת הסופה" • "שמפניה" • "מה עבר עליי" • "את חסרה לי" • "איתך" • "אל תשברי לי את הלב" • "שבועיים" • "סיבובים" • "שקיעות אדומות" • "גדל לי קצת זקן" • "נוריד ת'חולצה" • "שימי פס" • "מבטיח" • "מדליקה לי הכל" |  |
| סינגלים אחרים | "לא מרגיש טוב" • "מה פספסתי" • "כולם רוצים אהבה" • "ככה כל יום" • "בואי נישן על זה" • "עושה לי צרות" • "מטפסים על הקירות" • "עד שתבואי עד אליי" • "שוב" • "אז מה עכשיו" • "חישגוזים" • "החיים לפניי" • "לא תראה אותי בוכה" • "ישיבות" • "לא שותה לא מעשן" • "שניפגש רק בשמחות" • "אנחנו זה גורל" • "אהובה שלי" • "צוחקת ובוכה" • "אין אותי" • "שיבולים" • "מה עשית לי" • "חורף באילת" • "לב שביר" • "אין מרחק בינינו" • "סוף סוף אני" |  |
| שירים אחרים | "אין יותר מועדונים" |  |
| אלה לי להב |
| --- | --- | --- |
| סינגלים | "זוט עני" • "מה אתה רוצה?" • "שימי פס" • "פקה פקה" • "ורוד מבריק" |  |
| השתתפות בסינגלים | "השמיים נעולים" |  |
| ערכים קשורים | הכוכב הבא לאירוויזיון 2020 |  |
השומר הדתי

| --- | --- |

סמל התנועה
 תאריך ייסוד:  ה'תרפ"ז, 1927
 תאריך פירוק:  ה'תש"י, 1950
 ארגון גג:  הברית העולמית של תנועת תורה ועבודה
השומר הדתי, ובשמה הרשמי כנסת השומר הדתי בפולין, הייתה תנועת נוער ציונית דתית אשר נוסדה בשנת 1927, והשתייכה לברית העולמית של תורה ועבודה. התנועה שילבה בין פעילות ציונית וחלוצית לשמירה על קיום המצוות והמורשת היהודית. מאפיין מרכזי בתנועה היה השימוש בשפה העברית - חניכיה היו לומדים ושרים בעברית וקיימו פעילויות דומות לאלו שקיימו חברי תנועות הנוער האחרות, אך תוך הקפדה על שמירת המצוות. בוגריה התארגנו בקיבוצי הכשרה לקראת עלייתם לארץ ישראל ורבים עלו, בעוד חלק מחבריה נספו בשואה.
הרקע לתנועה בפולין

ניצני התארגנות נוער דתי בפולין הנצו בעשור השני של המאה העשרים, תחת שמות שונים ללא מסגרת משותפת. ב-1922 קם בוורשה מועדון נוער דתי בשם השומר הדתי. כנסת השמה"ד (השומר הדתי) התארגנה בקרקוב בשנת תרפ"ז, 1927, על ידי אליעזר אונגר וישראל בסטר. מייסדיה הונעו מכוח רעיונות מודרניים, תחושות ייאוש ואבדן תקווה ליהודים בפולין, סינתזה בין הדת והלאום, רעיון תורה-ועבודה (תו"ע) והתקווה לִבנות ולהיבנות בארץ ישראל. התנועה ינקה ממקורות ישראל הקדומים, מעולמה של החסידות, מהשקפות העולם הסוציאליסטיות ומעולמן של תנועות הנוער בישראל ובעמים. השֵם השומר הדתי סמל הכנסת, יג העיקרים,
התלבושת השומרית, הטקסים והמבנה מקורם בשומר הצעיר, שנטלה אותם מהצופים. היה זה ניסיון להציב חלופה דתית לשומר הצעיר שסחפה רבים מבני הנוער הדתי. בעשור הראשון לקיומה דיברה השומר הצעיר בשפה דתית ורק מאוחר יותר אמצה השקפת עולם מרקסיסטית. כנסת השמה"ד טיפחה מרד נעורים: שלילת הגולה, חינוך משותף לבנים ובנות, צופיות, רעיונות סוציאליסטיים ותביעה להגשמה. חלק מראשי המזרחי, רבנים, הורים וציבור אורתודוקסי התנגדו לה. תנועת נוער דתית מתמודדת עם פרדוקס - יסודה במרד נעורים והיא פועלת בקרב ציבור דתי-שמרני.
אזורי פעילות בפולין

כנסת השמה"ד פעלה בשני מרכזים: ורשה וקרקוב. בלבוב, גליציה המזרחית, פעלה תנועה אחות בשם בני עקיבא בזיקה ישירה לכנסת השמה"ד. (בלודז' ובסביבתה קמו, בנפרד, כמה קינים של בנ"ע). בוועידה הראשונה של כנסת השמה"ד, קרקוב, 1931, הוחלט על מבנה ארגוני משולש: הנהגה עליונה ושתי הנהגות ראשיות, ורשה וקרקוב. בחורף 1934, התאחדו המרכזים ורשה וקרקוב לתנועה אחת. שנים עשר ועידות ומועצות ברמה הארצית קיימה השמה"ד בפולין, בהן גובשה דרכה החינוכית והארגונית. שלושה שליחים בלבד הגיעו מארץ ישראל.
בהשראת השמה"ד בפולין קמה תנועת נוער דתי בכמה מדינות באירופה, בארצות הברית ובקנדה.
אוכלוסיית השומר הדתי בפולין

הכנסת (הכוונה לתנועה) קלטה נוער דתי מגוון והייתה כור היתוך ממזג. שתי קבוצות אִכלסו את הקינים - נוער לומד ונוער עובד. ממחצית שנות ה-30 עלה חלקם של הנערים העובדים. נדידת חניכים בין תנועות וארגונים הייתה רווחת ביהדות פולין. בני אותה משפחה היו חברים בתנועות ובארגונים שונים. בתחילה הצטרפו חניכים מגיל 12–13, בהמשך מגיל 10. החברוּת עד גיל 18–21. היקף החניכים בשיא, תרצ"ז, 1937, היה כ-15,000 חניכות וחניכים, שכונו אחים ואחיות, בכ-260 קינים.